钦定古今图书集成/历象汇编/岁功典/第033卷 > 《齐民要术》 > 三月事宜
## 钦定古今图书集成/历象汇编/岁功典/第033卷 > 《齐民要术》 > 三月事宜

“三月三日及上除，采艾及柳絮。”是月也，冬谷或尽，椹
麦未熟。乃顺阳布德，振赡穷乏，务施九族，自亲者始。
“无或蕴财，忍人之穷；无或利名，罄家继富，度入为出，
处厥中焉。”蚕农尚闲，可利沟渎，葺治墙屋，修门户，警
设守备，以御春饥草窃之寇。是月尽夏至，煖气将盛，
日烈暵燥，利用漆油作诸日煎药，可粜黍买布。

〈注〉絮：止疮痛。